Tron Bach

Tron Bach er en norsk gründer, hotelleier, forfatter av reisehåndbøker og initiativtaker til flere museer innen transport og samferdsel. Fra 2011 pensjonert museumsbestyrer og forfatter, bosatt i Vännäs i Västerbotten, Sverige.

Familiebakgrunn 
Sønn av Rittmester og forretningsdrivende Per Bach (1907 - 1970), hvis far var Major Åsmund Bach.

Moren, fysioterapeut Lui Egeberg (1916 - 2010), med foreldre Amelie Berg og bergingeniør Ferdinand Peder Egeberg.

Per Bach: bror fra foreldres 1. ekteskap, (f. 1943 i Stockholm)

Halvsøsken fra farens 2. ekteskap: Wenche Lill, Haagen og Tiril. Fra morens 2. ekteskap: Lage (d. 1994) og Irmelin (d. 1979)

Tron var gift (1990 - 1998) med Ingrid Tjønneland fra Sunnfjord. Sammen har de barna Alexandra (f. 1991 i Bergen) og Kristofer (f. 1995 på Voss).

Yrkesliv 
Tron Bachs hotell- og restaurantutdannelse startet på Grand Hotel i Oslo (1966 - 1970). Etter Markedshøyskolen i Oslo og Norsk Hotellfagskole i Stavanger begynte hans hotelkarriere, først som leder for Alfarheim Turistsenter i Kvinesdal, deretter dagleg leiar på Hotel Fosna i Kristiansund (1976 - 1980). I 1980 tok han «gründersteget» og etablerte Finse 1222, som han drev og var medeier av til 1994.  

I hans tid ble Klemsbu og Fagernut renovert og satt i drift som hhv. vinter- og sommer-serveringsteder.  

Finse Skisenter etablerte han i 1986 og Rallarmuseet og Apartment 1222 i 1987.

I boken "Historien om Finse» (Nord 4, Bergen 1998) s. 143, skriver forfatteren Finn Richard Jørstad at «Tron Bach var mannen som reddet Finse».

I perioden 1994 til 2011 var han eier av og direktør på Aksjeselskapet Sandven Hotel i Hardanger. Hotellet en nå en del av Thon Hotels. 

I 2011 fikk bedriften den nasjonale Gaselleprisen.

Fra 2008 til 2010 var han Samfunnsutvikler for Tysnes Kommune i Sunnhordaland.

Som friluftsmann på sin hals, var han 10 år breinstruktør for DNT.  

I 2019 etablerte han visningssenteret Saab Memorial Hall i Sverige; et museum for SAAB personbiler.

Bokutgivelser 
 1992 Rallarvegen - Frå Haugastøl til Flåm og Voss, Tron Bach og Johannes Gjerdåker, Cappelen Forlag
 1994 Aurlandsdalen - ei kulturhistorisk vandring frå fjell til fjære, Tron Bach og Johannes Gjerdåker, Cappelen Forlag
 2006 Norge i et nøtteskall, Cappelen Forlag (Engelsk utgave 2006, japansk utgave 2006, tysk utgave 2007)

Utmerkelser 
 1991. Diplom fra Foreningen til norske Fortidsminnesmerkers Bevaring for vern, synliggjøring og bruk av Finses kultur og natur.
 1992. Kulturpris fra Ulvik Herad for etablering av Rallarmuseet. 
 2005. Norsk Kulturarvs Olavsrosa ble tildelt Sandven Hotel som første hotellbedrift  i Norge.

Referanser

Eksterne lenker 
 Historien om Finse
 SAAB Memorial Hall

Norske forretningsfolk